ฌ็อง-มาร์แต็ง ชาร์โก

ฌ็อง-มาร์แต็ง ชาร์โก (; ; 29 พฤศจิกายน 1825 – 16 สิงหาคม 1893) เป็นแพทย์ประสาทวิทยาและศาสตราจารย์ด้านพยาธิวิทยากายวิภาคชาวฝรั่งเศส เขามีผลงานค้นพบสำคัญเกี่ยวกับการสะกดจิตและโรคจิตประสาท โดยเฉพาะอย่างยิ่งในผู้ป่วยโรคจิตประสาทของเขา ลุย เอากุสตีเน กลีเซ ชาร์โกได้รับการยกย่องให้เป็น "บิดาแห่งประสาทวิทยาสมัยใหม่"Lamberty (2007), p. 5 และมีชื่อเขาปรากฏเป็นชื่อโรคต่าง ๆ อย่างน้อย 15 โรค ในโรคเหล่านี้มีหลายโรคที่เรียกสั้น ๆ ว่าโรคชาร์โก

ชาร์โกได้รับการขนานนามให้เป็น "บิดาแห่งประสาทวิทยาฝรั่งเศส และหนึ่งในบุคคลแรก ๆ [ที่ศึกษาและบรรยาย] ด้านประสาทวิทยา" ผลงานของเขามีอิทธิพลอย่างมากในการพัฒนาสาขาวิชาประสาทวิทยา เช่นเดียวกับจิตวิทยาBogousslavsky (2010), p. 7 มีการเรียกขานเขาว่าเป็น "นโปเลียนแห่งโรคประสาท"

อิทธิพล
ในฐานะแพทย์ เขามีบทบาทในการพัฒนาการตรวจร่างกายระบบประสาทอย่างเป็นระบบ ซึ่งนำไปสู่การเชื่อมโยงชุดอาการแสดงทางคลินิกกับรอยโรคเฉพาะ และเป็นผลมาจากการศึกษาในผู้ป่วยของเขาในระยะยาว ร่วมกับการวิเคราะห์ระดับจุลทรรศน์และกายวิภาคจากการผ่าชันสูตรศพผู้ป่วยGoetz (1995), p. 103 การศึกษาของเขาด้วยวิธีนี้นำไปสู่การค้นพบและสร้างนิยามเฉพาะของโรคระบบประสาทมากมายเป็นครั้งแรก เช่น โรค amyotrophic lateral sclerosisSee:
  Charcot, J. M. (1874) "De la sclérose latérale amyotrophique," Le Progrès médical, series 1, 2 :  325-327, 341-342, 453-455.
  Jean Martin Charcot with Désiré Magloire Bourneville, ed., Oeuvres complètes de J.M. Charcot (Complete works of J.M. Charcot), (Paris, France:  Fèlix Alcan, 1894), volume 2, "Douzième Leçon:  Amyotrophies spinales deutéropathiques, — Sclérose latérale amyotrophique." (Twelfth lesson:  Deuteropathic spinal amyotrophies — amyotrophic lateral sclerosis), pp. 234-248; "Treizième Leçon:  De la sclérose latérale amyotrophique.  Symptomatologie." (Thirteenth lesson:  On amyotrophic lateral sclerosis.  Symptomology), pp. 249-266.

ชาร์โกมีอิทธิพลอย่างมาก เช่นเดียวกับลูกศิษย์หรือผู้ที่ทำการค้นคว้าศึกษากับเขา เช่น ซิกมุนท์ ฟรอยด์, ยอเซฟ บาบินสกี, ฌ็อง เลอกูเร, ปีแยร์ ฌาเน, วิลเลียม เจมส์, ปีแยร์ มารี, อัลเบิร์ต ลอนเดอ, ชาร์ล-ยอเซฟ บูชาร์ เป็นต้น

สิ่งเนื่องด้วยชื่อ
ชื่อของชาร์โกถูกนำมาตั้งชื่อเป็นชื่อโรคและภาวะทางการแพทย์ เช่น:
 หลอดเลือดแดงชาร์โก (Charcot's artery) หรือ หลอดเลือดแดงเลนติคูโลสตรีเอต
 โรคข้อชาร์โก (Charcot's joint) หรือ โรคข้อเหตุเบาหวาน
 โรคชาร์โก (Charcot's disease) หรือโรค amyotrophic lateral sclerosis
 โรคชาร์โก-มารี-ทูต (Charcot–Marie–Tooth disease) ชื่อร่วมกับปีแยร์ มารี และ ฮาวเวิร์ด เฮนรี ทูต
 กลุ่มอาการชาร์โก-วิลบรันด์ (Charcot–Wilbrand syndrome) ชื่อร่วมกับเฮอร์มัน วิลบรันด์
 โรคไข้ตับเป็น ๆ หาย ๆ ชาร์โค (Charcot's intermittent hepatic fever) 
 หลอดเลือดแดงโป่งพองชาร์โก-บูชาร์ (Charcot–Bouchard aneurysm) ชื่อร่วมกับชาร์ล-ยอเซฟ บูชาร์
 ลักษณะสามประการชองชาร์โก (Charcot's triad) ซึ่งเกี่ยวข้องกับโรคตับอ่อนอักเสบเฉียบพลัน
 ลักษณะทางประสาทวิทยาสามประการของชาร์โก (Charcot's neurologic triad) ซึ่งเกี่ยวข้องกับโรคมัลติเพิลสเกลอโรสิส 
 คริสตอลชาร์โก-เลย์เดน (Charcot–Leyden crystals) ซึ่งเกี่ยวข้องกับโรคภูมิแพ้ ชื่อร่วมกับ เอิรนส์ วิกตอร์ ฟ็อน เลย์เดน
 เนื้อตายชาร์โก-กอมโบลต์ (Charcot–Gombault necrosis) ชื่อร่วมกับอัลเบิร์ต กอมโบลต์

อ้างอิง

หมวดหมู่:นักวิทยาศาสตร์ชาวฝรั่งเศส
หมวดหมู่:แพทย์ชาวฝรั่งเศส
หมวดหมู่:บุคคลจากปารีส